钦定古今图书集成/方舆汇编/职方典/第1030卷 > 《广福寺三岩记》李尧俞
## 钦定古今图书集成/方舆汇编/职方典/第1030卷 > 《广福寺三岩记》李尧俞

括苍三岩，距城一里馀，据西山之垠，土人不之奇，官
于是者迹罕到。皇祐初，余因治事之暇，同幕僚韩纯
遍访近郭溪山之胜，寻幽索奇，因而得之。始出左渠，
北缘民田数百步，转小山，循方塘两岸狭径，入茂林
修竹间，有岩焉，却负叠𪩘，广如十楹，景物萧然，疑在

壁立，方正山椒有飞泉，洒落石外，如水晶帘栊，掩映
屏障，寒暄之气，变于跬步，目之曰“白云。”由白云侧转
两石门，下有方沼，上度横石如小梁。复有岩岿如高
屋，深袤五丈，广逾六寻。面势向东，如墄如圮，可以开
饮帐，设宴豆，目之曰“朝曦。”其北有石谷，如大窦，深谿，
燧火而入，邃如房宇，但见积水清激，不复穷其远近。
三岩前有池，不啻数亩广，水光山色，高下相激，夺人
目睛。《前记》谓“括苍有成德隐元之洞天，乃仙人灵真
之宫”者，此其地也乎？昔谢公为永嘉守，极山水之观，
有石门、石岩之游，至今风人流咏不已，较于是远所
不及，何数百年不能“遇一人之称道者，得非地物，亦
系穷通耶？”《嘉平月既望，因率》同僚命驾而来，高会剧
饮，清歌遏林籁之外，箫鼓发云汉之端，精神超然，不
复有人间思虑。盘桓夕景，跃马而归，乘兴援毫，题于
洞壁，且识一时之胜耳。